CELEX: 32021R1820
Language: ro
Date: 2021-10-18 00:00:00
Title: Regulamentul de punere în aplicare (UE) 2021/1820 al Comisiei din 18 octombrie 2021 de modificare a Regulamentului de punere în aplicare (UE) 2017/325 de instituire a unei taxe antidumping definitive la importurile de fire de mare rezistență din poliester originare din Republica Populară Chineză în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (UE) 2016/1036 al Parlamentului European și al Consiliului

19.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 369/3
               
            
         REGULAMENTUL DE PUNERE ÎN APLICARE (UE) 2021/1820 AL COMISIEI
         din 18 octombrie 2021
         de modificare a Regulamentului de punere în aplicare (UE) 2017/325 de instituire a unei taxe antidumping definitive la importurile de fire de mare rezistență din poliester originare din Republica Populară Chineză în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (UE) 2016/1036 al Parlamentului European și al Consiliului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1), în special articolul 11,
         întrucât:
         
                     (1)
                  
                  
                     Importurile în Uniune de fire de mare rezistență din poliester originare din Republica Populară Chineză fac obiectul măsurilor antidumping cuprinse între 5,1 %-9,8 % pentru producătorii-exportatori din RPC incluși în eșantion. Pentru producătorii-exportatori cooperanți care nu au fost incluși în eșantion, a fost instituit un nivel al taxei de 5,3 %. În plus, prin Regulamentul de punere în aplicare (UE) nr. 1105/2010 al Consiliului (2)
                        ., s-a instituit un nivel al taxei la nivel național de 9,8 % la importurile de fire de mare rezistență din poliester.
                  
               
                     (2)
                  
                  
                     În urma unei reexaminări efectuate în perspectiva expirării măsurilor, măsurile inițiale au fost prelungite cu încă cinci ani prin Regulamentul de punere în aplicare (UE) 2017/325 al Comisiei (3).
                  
               
                     (3)
                  
                  
                     Regulamentul de punere în aplicare (UE) 2019/1706 al Comisiei (4) a concluzionat că societatea Wuxi Solead Technology Development Co., Ltd (Wuxi Solead) îndeplinește criteriile pentru a fi considerată un nou producător-exportator și a adăugat denumirea acesteia pe lista societăților cooperante neincluse în eșantion.
                  
               
                     (4)
                  
                  
                     În urma schimbării denumirii sale (5) efectuate la 16 ianuarie 2020, societatea a solicitat Comisiei, la 26 mai 2020, să confirme faptul că schimbarea denumirii nu a afectat dreptul societății de a beneficia de nivelul individual al taxei antidumping aplicat societății sub denumirea sa anterioară.
                  
               
                     (5)
                  
                  
                     Comisia a examinat informațiile furnizate și a concluzionat că schimbarea denumirii nu a afectat constatările din Regulamentul de punere în aplicare (UE) 2019/1706 și, în special, nivelul taxei antidumping aplicabil societății Wuxi Solead.
                  
               
                     (6)
                  
                  
                     La 8 iulie 2021, Comisia a informat părțile interesate cu privire la constatările sale de mai sus și le-a invitat să prezinte observații într-un termen specificat. Nu s-au primit observații.
                  
               
                     (7)
                  
                  
                     Măsurile prevăzute în prezentul regulament sunt în conformitate cu avizul comitetului înființat în temeiul articolului 15 alineatul (1) din Regulamentul (UE) 2016/1036,
                  
               ADOPTĂ PREZENTUL REGULAMENT:
         
            Articolul 1
            
               (1)   În anexa la Regulamentul de punere în aplicare (UE) 2017/325, trimiterea la:
               
                  
                              „Wuxi Solead Technology Development Co., Ltd.
                           
                           
                              Yixing City”
                           
                        
               se interpretează ca trimitere la:
               
                  
                              „Jiangsu Solead New Material Group Co., Ltd.
                           
                           
                              Yixing City”
                           
                        
            
            
               (2)   Codul adițional TARIC A977 aplicabil producătorilor-exportatori cooperanți chinezi neincluși în eșantion se aplică societății Jiangsu Solead New Material Group Co., Ltd, Yixing City începând cu 16 ianuarie 2020. Orice taxă definitivă plătită la importurile de produse fabricate de Jiangsu Solead New Material Group Co., Ltd., Yixing City în plus față de taxa antidumping stabilită la articolul 1 alineatul (2) din Regulamentul de punere în aplicare (UE) 2017/325 în ceea ce privește Wuxi Solead Technology Development Co., Ltd. se rambursează sau se remite în conformitate cu legislația vamală aplicabilă.
            
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 18 octombrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 176, 30.6.2016, p. 21.
         
            (2)  Regulamentul de punere în aplicare (UE) nr. 1105/2010 al Consiliului din 29 noiembrie 2010 de instituire a unei taxe antidumping definitive și de percepere cu titlu definitiv a taxei provizorii instituite asupra importurilor de fire de mare rezistență din poliester originare din Republica Populară Chineză și de încheiere a procedurii antidumping privind importurile de fire de mare rezistență din poliester originare din Republica Coreea și din Taiwan (JO L 315, 1.12.2010, p. 1).
         
            (3)  Regulamentul de punere în aplicare (UE) 2017/325 al Comisiei din 24 februarie 2017 de instituire a unei taxe antidumping definitive la importurile de fire de mare rezistență din poliester originare din Republica Populară Chineză în urma unei reexaminări efectuate în perspectiva expirării măsurilor în conformitate cu articolul 11 alineatul (2) din Regulamentul (UE) 2016/1036 al Parlamentului European și al Consiliului (JO L 49, 25.2.2017, p. 6).
         
            (4)  Regulamentul de punere în aplicare (UE) 2019/1706 al Comisiei din 10 octombrie 2019 de modificare a Regulamentului de punere în aplicare (UE) 2017/325 de instituire a unei taxe antidumping definitive la importurile de fire de mare rezistență din poliester originare din Republica Populară Chineză în urma unei reexaminări efectuate în perspectiva expirării măsurilor în conformitate cu articolul 11 alineatul (2) din Regulamentul (UE) 2016/1036 al Parlamentului European și al Consiliului (JO L 260, 11.10.2019, p. 42).
         
            (5)  Yixing Market Supervision Administration – Notice on Appoval for Registration of Alternation of Foreign-invested company (02821322-6) Corrigendum of Foreign-invested Company [2020] No. 01160001 Unified Social Credit Identifier: 91320282330802782.